Agulera

Agulera edo aghulera (aгъул чӏал) agulek mintzatzen duten hizkuntza da, Kaukasoko ipar-ekialdeko hizkuntzen familiakoa, dagestango hizkuntzen taldekoa eta lezgiar hizkuntzen adarrekoa. 29.000 inguru hiztun ditu Errusiako Dagestan errepublikako hego-mendebaldean.

Dagestango hizkuntza ofizialetako bat da, eta eskoletan irakasten da ikasgai bat gisa, lehen hezkuntzan. Вести Агула (Vesti Agula, ) astekarian artikulu batzuk aguleraz idazten dira.

Dialektoak 
Hiru dialekto bereizi ohi dira:

 tpigera edo agulera;
 kerenera;
 koxanera, batzuetan aparteko hizkuntza batetzat hartzen dena.

Hizkuntza estandarra tpigeran oinarritzen da.

Ezaugarriak 

Agulerak 54 kontsonante eta 5 bokal ditu. Hizkuntza ergatiboa da. Izenek kasua eta zenbakia markatzen dute; absolutibo, ergatibo, datibo eta genitiboz gain, 24 kasu lokatibo daude. Ez dago genero gramatikalik.

Idazteko sistema 
XX. mende bukaera arte agulera ez zen idazten. 1990an alfabeto zirilikoan oinarrituta idazteko sistema bat sortu zen.

Erreferentziak

Kanpo estekak 

Kaukasoko ipar-ekialdeko hizkuntzak
Kaukasoar hizkuntzak
Errusiako hizkuntzak